Diari Oficial de la Generalitat Valenciana


Sumari del DOGV 3757, del 25-05-2000 (2000/3612)

ACORD de 29 de març de 2000, de la Comissió Territorial d'Urbanisme de València, pel qual s'aprova la modificació del pla parcial Olimar de Chiva.
--------------------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3612


Data del document
:   29-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Chiva
    * pla d'urbanisme

ACORD de 29 de març de 2000, de la Comissió Territorial d'Urbanisme de València, pel qual s'aprova la modificació del pla parcial Olimar de Chiva. [2000/A3612]
  
Vist l'expedient tramés per l'Ajuntament de Chiva que fa referència a la modificació del pla parcial Olimar, i de conformitat amb els següents
  
Antecedents de fet
  
1. L'expedient es va sotmetre a informació pública per mitjà de l'acord del Ple municipal, en la sessió celebrada el 30 de juliol de 1999. Després del pertinent període d'informació pública en el qual no es van presentar al·legacions, el va aprovar provisionalment el mateix òrgan amb data 13 de gener de 2000.
  
El present expedient té un informe favorable emés per la Comissió Informativa de la Comissió Territorial d'Urbanisme en la sessió celebrada el dia 24 de setembre de 1999.
  
2. El projecte consta d'una memòria justificativa i plànols d'informació i d'ordenació.
  
3. L'objecte de la modificació és el trasllat de la capella prevista en la zona verda zv'2 del pla parcial Olimar a la zona verda zv'4 del pla esmentat.
  
La modificació es justifica en el fet que la construcció de l'autovia A'3 ha obligat a modificar els accessos a la urbanització i aquests transcorren per la zona on es preveia la capella i suprimeix l'accés inicialment previst.
  
4. Chiva té normes subsidiàries aprovades definitivament per la Comissió Provincial d'Urbanisme el 27 de setembre de 1983. En la zona en qüestió, el 13 de desembre de 1972, la Comissió Provincial d'Urbanisme va aprovar el pla parcial Olimar 2.ª fase.
  
5. La Comissió Informativa de la Comissió Territorial d'Urbanisme de València, en la sessió celebrada el 23 de març de 2000, va emetre un informe relatiu al projecte de què tractem, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La documentació està completa, als efectes del compliment del que estableix l'article 27 de la Llei Reguladora de l'Activitat Urbanística.
  
2. Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística.
  
3. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que estableixen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat, la Comissió Territorial d'Urbanisme, en la sessió celebrada el 29 de març de 2000, acorda:
  
Aprovar definitivament la modificació del pla parcial Olimar de Chiva.
  
Contra aquesta resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que considere oportú.
  
València, 29 de març de 2000.- El secretari de la Comissió